text: Romania començarà la presidència de torn de la Unió Europea envoltada d'escàndols - Cat Diàleg - Diari Digital català
  FocusMónZPortada Derecha 27 Desembre, 2018 CatDialeg 0
  Inici » Historic » Romania començarà la presidència de torn de la Unió Europea envoltada d'escàndols
  A partir de gener, Romania obtindrà la presidència rotatòria del Consell de la Unió Europea (UE), el màxim organisme executiu de l'organització, per sis mesos.
  Romania no ha acumulat mèrits que li donin dret a ocupar la posició, sinó que les presidències vénen prefixades en un calendari re-establert del Consell que cobreix més d'una dècada.
  El problema és que, més de deu anys després de la seva incorporació, una part dels estats de l'Europa de l'Est post-comunista no estan preparats per liderar una institució tan complexa i exigent com la Unió Europea.
  Els casos de Bulgària (presidenta de la UE la segona meitat del 2018) i Romania són particularment estridents. Els dos països s'incorporaren al 2007, i tenen encara a dia d'avui els PIB per càpita més modestos dels 28 (7.300 i 9.500€ respectivament).
  Abans de la seva admissió, i a pesar de l'entusiasme de la Comissió Europea (més membres equival a més recursos i influència pels funcionaris europeus), els Estats Membre expressaren els seus dubtes respecte la capacitat real de Bulgària i Romania de posar-se al dia.
  12 anys més tard, aquests dubtes s'han vist confirmats. Molts temen que els lents avenços que s'han aconseguit a Bulgària i Romania s'estiguin perdent.
  Valentin Popescu relata com, fa dos anys, el partit socialista romanès arribà al poder liderat per Liviu Dragnea. Dragnea inicià un conflicte personal i ideològic amb el president del país, el liberal-conservador Klaus Johannis.
  Aquest enfrontament ha derivat en uns elevats índexs de corrupció. El propi Dragnea està actualment inhabilitat i té pendent una altra sentència que el podria menar a la presó.
  La majoria parlamentària socialista ha proposat una reforma de la justícia que limita el delicte de corrupció administrativa en casos que el beneficiari sigui el mateix autor o un pròxim directe. Popescu assegura que amb la nova legislació, Dragena no podrà ser inculpat perquè el beneficiari no fou ell sinó el partit socialista.
  Altres reformes del govern romanès inclouen modificacions en els nomenaments de jutges i magistrats permeten al govern aprovar-los. A més a més, la directora de l'agència anticorrupció de Romania, que destapà nombrosos escàndols vinculats a alts càrrecs i polítics propers a Dragnea, fou acomiadada fa uns mesos.
  Està Brussel·les mirant cap a una altra banda?
  El passat novembre, la Comissió Europea acusà Romania de fer marxa enrere en la seva lluita contra la corrupció. Brussel·les presentà un informe en què demanà a Bucarest "suspendre immediatament" les reformes de la justícia.
  Segons Politico, el informe fou un dels més crítics amb Romania des de la seva entrada a la Unió al 2007.
  No obstant, ni la Comissió ni el Parlament europeus han mostrat massa interès en passar a l'acció com sí que feren, en canvi, amb Hongria el passat setembre.
  Per la seva banda, el President romanès Klaus Johannis ha afirmat que el seu país no està preparat per assumir la presidència de la UE el proper gener.
  Imatge de portada: una immensa bandera d'Europa davant del parlament romanès, originalment construït pel dictador socialista Ceaucescu com "Palau del Poble".